tomron87/hebrew-wikipedia-sentences-corpus huggingface dataset:
הדגם הבסיסי הוא ה-M200 והוא כולל את כל מערכות המחשב והחיישנים שפורטו לעיל.
צורת המתפסים והקת היא כפי שנראית בתמונה שבראש הערך.
חברת CheyTac מציעה גם את דגם ה-M310, שבו המתפסים הוחלפו למתפסים וקת מסורתיים יותר תוצרת חברת האחים מקמילן.
ב-2014 פיתחה והשיקה CheyTac את ה-M300, דגם משופר של ה-M200, ובו טווח הירי התארך ל-2,500 מטר ומשקל הרובה הופחת.
הרובה מחזיק בשיא עולם למקבץ הטוב ביותר במרחק הגדול ביותר, כאשר צלף מחיל הנחתים האמריקאי ירה באמצעותו 3 כדורים למטרה במרחק 2,321 יארד (2,122 מטר) עם פיזור של ⅝16 אינץ' (42 ס"מ).
הירי בוצע בארקו, איידהו, ארצות הברית.
פיזור זה שקול ל-0.68 דקת קשת (MOA), דיוק שנחשב למצוין ברוב רובי הצלפים של ימינו, היעילים בדרך כלל עד לטווח 800 מטר.
בתוכנית הטלוויזיה "Future Weapons" של ערוץ דיסקברי מה-9 באפריל 2007, פרק "Massive Attack", המנחה ריצ'רד מצ'ווויץ, לשעבר לוחם באריות הים (Navy SEALs), פגע ב-3 מתוך 6 יריות במטרת דמות ממתכת במרחק של 2,530 יארד (2313 מטר).
גם ירי זה נעשה באיידהו.
במאי 2017 דווח כי צלף SAS, יחידת העילית הבריטית, ירה למוות במחבל של דאעש מטווח 2.4 ק"מ, באמצעות הרובה (דגם M200).
חברת CheyTac כותבת בעלון (מה-13 בנובמבר 2006) על הרובה : "ה-CheyTac LRRS היא מערכת אמינה ועקבית (solid) כנגד מטרות דמות (anti-personnel), לטווח של 2000 יארד (1830 מטר).
המטרה העיקרית של ה-0.408 היא מערכת נגד-אדם לטווח קיצוני (extreme range).
כל המקבצים שנורו בטווח של מתחת ל-3000 יארד (2743 מטר) השיגו פיזור אנכי השקול לדיוק של פחות מ-1 דקת קשת (MOA).
: בשירות SAS (קומנדו) - יחידת העילית של צבא בריטניה
: בשירות צלפי יחידות העילית.
: בשירות יחידת הלוחמה בטרור JW GROM
הרובה סוקר במספר תוכניות טלוויזיה העוסקות בצבא, כלי נשק וטכנולוגיה.
כמו כן, הוא הופיע במספר סרטים, בהם גוסט ריידר 2 ו"על הכוונת".
הרובה מככב גם במשחקי המחשב Call of Duty: Modern Warfare 2 ו-Battlefield 4 בהם הוא נחשב לאחד מרובי הצלפים הטובים ביותר, עם מדדים גבוהים בדיוק, טווח ועוצמת אש.
הוא גם מופיע במשחק המחשב Soldier Front.
Chess Titans הוא משחק מחשב של שחמט שפותח על ידי אוברון מדיה (Oberon Media) ונכלל ברוב גרסאות מערכות ההפעלה חלונות 7 וחלונות ויסטה.
בחלונות 8 הוסר המשחק ממערכת ההפעלה.
המשחק הוצג לראשונה בחלונות ויסטה (build 5219), וגרסה ישנה יותר שלו, אשר הייתה ידועה בשם Chess, נכללה בחבילת הבידור של מיקרוסופט מס' 4.
המשחק נכתב כגרפיקת אנימציה, ועוצב בהתאמה למראה דמוי הזכוכית של ממשק המשתמש Windows Aero.
במשחק נראה לוח שחמט, הניתן לסיבוב באופן תלת-ממדי, ומראה כלי השחמט ניתן לשינוי באמצעות ערכות נושא.
הגרפיקה של המשחק הדגישה את היכולות הגרפיות של חלונות ויסטה.
המשחק מאפשר לשחק נגד המחשב, או נגד אדם נוסף.
"Cherish" (בעברית: "לְהוֹקִיר") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן הרביעי שלה, Like a Prayer (1989).
הוא נכתב והופק על ידי מדונה ופטריק לאונרד, והופץ בהוצאת חברת התקליטים סייר רקורדס כסינגל השלישי מתוך האלבום ב-1 באוגוסט 1989. "Cherish" נבנה סביב נושאים של אהבה ומערכות יחסים, כאשר המחזה "רומיאו ויוליה" מאת ויליאם שייקספיר היה אחד ממקורות ההשראה העיקריים לכך.
השיר כלל גם שורה מתוך "Cherish" של להקת הארגון שפעלה בשנות ה-60. בנוי מוזיקלית כשיר פופ בסגנון דו-וופ, הוא תואר כ"קליל" על ידי המבקרים וכלל שימוש בכלי נגינה כמו מכונת תופים, כלי הקשה, קלידים וסקסופון.
מבחינה לירית, הוא עוסק במסירותה של מדונה למאהב שלה, והבטחתה להיות תמיד לצידו.
לאחר יציאתו, השיר זכה לביקורות חיוביות מטעם מבקרי המוזיקה, שהופתעו משינוי התוכן ומהתדמית ה"קלילה" יותר של המוזיקה של מדונה בניגוד לסינגלים הקודמים שלה מ-Like a Prayer, ששילבו נושאים כמו דת ומיניות.
הם השוו מילים מסוימות של השיר לשורותיה של יוליה ב"רומיאו ויוליה".
"Cherish" זכה להצלחה מסחרית בין-לאומית, כאשר דורג בראש מצעד המוזיקה הקנדי והגיע לעשירייה הפותחת של המצעדים באוסטרליה, בלגיה, איטליה, אירלנד, הממלכה המאוחדת ואירופה.
בארצות הברית, "Cherish" דורג בשיאו במקום השני במצעד הבילבורד הוט 100, מה שהפך את מדונה לאמן עם מרבית השירים שדורגו ברציפות בחמישייה הפותחת (16 בסך הכול).
לשיר צולם וידאו קליפ בשחור-לבן, אותו ביים הצלם הרב ריטס בחוף פרדייס קוב במאליבו, קליפורניה.
בקליפ, מדונה מגלמת את עצמה, בזמן ששלושה שחקנים שותפים לבושים כבני-ים שוחים בים ומחוצה לו.
אקדמאים ציינו כי בני הים הפכו לסמלים עבור הקהילה ההומוסקסואלית והדיכוי שהיא התמודדה עימו.
מדונה ביצעה את "Cherish" בסיבוב ההופעות העולמי שלה "Blond Ambition World Tour" (1990), שם כללה ההופעה את רקדניה המחופשים לבני-ים.
מטרת התלבושות היה לבטא את תשוקתם.
"Cherish" נכתב והופק על ידי מדונה ופטריק לאונרד, והופץ כסינגל שלישי מתוך Like a Prayer (1989).
השיר בנוי סביב נושאים של אהבה ומערכות יחסים, כאשר המחזה "רומיאו ויוליה" מאת ויליאם שייקספיר היה אחד ממקורות ההשראה העיקריים לכך.
"כתבתי את זה במצב נפשי סופר-הייפר חיובי שידעתי שלא יחזיק מעמד", ציינה הזמרת.
לאונרד הדגיש שורה אחת מהשיר שהייתה דומה לשורה "Cherish is the word I use", מתוך "Cherish" של להקת הארגון שפעלה בשנות ה-60, ולאחר מכן החליטה מדונה לכלול אותו ב-Like a Prayer.
הבי-סייד של מהדורת הסינגל של "Cherish" הייתה רצועה שלא יצאה בעבר בשם "Supernatural", שהולחנה בהתחלה במהלך מפגשי ההקלטות של אלבום האולפן השלישי שלה, True Blue והושלמה מאוחר יותר ב-1989. ב-2009, במהלך ריאיון לרולינג סטון, התוודתה מדונה כי מעולם לא הצליחה לחזות אם השירים שלה יצליחו, ללא קשר לדעתה האישית עליהם.
כדוגמה, היא ציינה את "Cherish" כאחד השירים ה"מפגרים" ביותר שכתבה, אך ציינה שהוא זכה להצלחה מסחרית.
השיר נכלל גם באלבום הלהיטים הראשון שלה The Immaculate Collection משנת 1990 ובמהדורת התקליטור הכפול של אלבום הלהיטים השלישי שלה Celebration משנת 2009.
"Cherish" הוא שיר שנוצר בהשראת שמיניות סווינג המאופיינות במוזיקת פופ, כמו גם בסגנון דו-וופ; הוא פותח את החלק השני של Like a Prayer ונחשב לרצועה השישית מתוכו במהדורה המקורית משנת 1989. השיר מתחיל בצלילי סינת'ים ומקלדת אלקטרונית.
בהמשך, מדונה חוזרת על המילים "להוקיר, להוקיר", ואז נשמעים צלילי מכונת התופים, כשכלי הקשה וגיטרות מלווים את קולה.
במהלך הגשר המוזיקלי, היא מבצעת את השורה "קופידון בבקשה תכוון אליי" ("Cupid please take your aim at me").
זאת, תוך שצלילי המקלדת האלקטרונית משתנים בהתאמה.
קצב מכונת התופים משתנה גם הוא, וזו מבצעת את הפזמון, "תוקיר את האושר/שתמיד תהיה כאן לצידי", בליווי קולות רקע וגיטרה בס.
הבית השני ממשיך באותה צורה, כשהיא מבצעת את השורה "רומיאו ויוליה/אני מתערבת שהם אף פעם לא הרגישו ככה/אז אל תזלזלו בנקודת המבט שלי".כשהפזמון השני מסתיים, סקסופון מתחיל להתנגן כשמדונה שואלת בעדינות את המאזין, "מי?
לא יכול להתרחק, אני לא אתן לך", ואחריו מבצעת את השורה בהשראת השורה שבחר לאונרד מתוך שירה של להקת הארגון.
קולות רקע ממשיכים להישמע בשילוב קרן היער והלחן שלה שנכתב בסי במול.
התופים וכלי ההקשה נשמעים שוב והפזמון מבוצע פעמיים, לפני שהוא מסתיים.
לפי התווים שפורסמו באתר האינטרנט של אלפרד מיוזיק , "Cherish" מבוצע בסימן זמן רגיל, עם קצב מהיר–בינוני של 130 פעימות בדקה.
"Cherish" נכתב בסולם רה מז'ור, וקולה של מדונה משתרע בטווח של A3 עד D5. השיר עוקב אחר הרצף של G/D–D–Em7–D בהתחלה כמהלך ההרמוני שלו, שמשתנה ל-D–Dm–C–Em7 במהלך הבתים ועובר ל- בפזמון.
המילים של "Cherish" הופכות אותו לשיר אהבה פשוט, שבו מדונה מדברת על מסירות ועל כך שהמאהב שלה לצידה, שאותו היא לעולם לא תעזוב.
לפי הסמיוטיקאי תומאס סבוק, הבסיס של "Cherish" נבנה על ידי שילוב של להיטי פופ רומנטיים קודמים.
שירים כמו "Cupid" (סם קוק), "You Are My Destiny" (פול אנקה) ו-"I Can't Let Go" (ההוליס) משמשים בתוך הבית הראשון, בעוד שבבתים אחרים ניכרת השפעתם של שירים כדוגמת: "Burning Love" (אלביס פרסלי) ו-"Two Hearts" (ברוס ספרינגסטין).
השראות אחרות כוללות את ההתייחסות לשירה של להקת הארגון ולמחזה "רומיאו ויוליה" מאת שייקספיר.
ריצ'רד ברט, מחבר הספר, Shakespeare After Mass Media, הסיק שהשורות על "רומיאו ויוליה" ו-"I Can't Let Go" גורמות לדוברת להחליף בין אסרטיביות ותלות.
סאל צ'ינקוומני מ-Slant Magazine הרגיש שעל אף ש-"Cherish" היה שיר "קורן" המזכיר את מוזיקת הפופ של שנות ה-60, "בתוכנית הפופ הגדולה, [הוא] מחוויר רק בהשוואה לעמיתיו המפוארים, מה שהופך את Like a Prayer לאחד מאלבומי הפופ המובהקים של כל הזמנים".
ויין רובינס מניוזדיי האמין ש-"Cherish" מדגים את "סוג הפופ האקראי שהיינו מקבלים אילו [הסופר הפוסט-מודרני] ויליאם בורוז היה מנהל התוכניות של תחנת הרדיו השונות".
ברט השווה את השיר ואת צורת הכתיבה של מדונה לדיאולגים של רומיאו ויוליה, ומצא דמיון בין השורה "Sweet so would I, Yet I should kill you with much cherishing" מהמחזה, למילים של "Cherish".
אלן מאטז, אחד ממחבריו של The Madonna Companion, הרגיש ש-"Cherish" הפותח את החלק השני של Like a Prayer, החיה מחדש את הרומנטיקה המתוקה והשמחה שחסרה בחלק הראשון של האלבום והוסיף, "בדומה לנערת פופ של הכנסייה, מדונה משתמשת בכוח הריפוי של המוזיקה.
במקרה הזה, ישנו ערבוב של נשמה מתוקה קלאסית ופופ מודרני של אל.
קונסידיין מרולינג סטון, סקר את האלבום Like a Prayer והחמיא לשיר ועל יצירת איזון "יעיל", תוך ניגוד לאופי הקליל שלו עם הטראומה שחווה ב-"Oh Father", השיר הבא.
קונסידיין מצא גם התייחסויות לרטרו-רוק בשיר.
פרייה ג'רמן-איבנס, ממחברי Madonna's Drowned Worlds, שמדובר באחד היצירות האחרונות על רומנטיקה טהורה של מדונה.
"היא צריכה לחזור לנוסחה [הזו] מדי פעם, אך אני מניח שהיא עברה מעבר לכל זה", הוסיף ג'רמן-איבנס.
קרול קלרק, מחברת Madonnastyle ציינה שהאופי ה"מרענן" של השיר בולט במיוחד אם עוקבים אחר הקטלוג של מדונה בצורה כרונולוגית.
בהמשך, ציינה את הקשר שלו ל-"Express Yourself", והוסיפה שבשיר "Oh Father" ניתן לחוש בקינה.
אנדי גולדברג מג'רוזלם פוסט אמר שהשיר החזיר את "מדונה למגרשי הריצה הישנים שלה, ליין הבס התוסס והמנגינות המרתקות של אלבומי הלהיטים בעבר".
קווין פיני מ-Austin American-Statesman הופתע מתרומתה של מדונה לשיר והתוודה שהוא "התקשה להאמין שהיא בכלל כתבה את זה?".
בהמשך, ציין שהוא רוצה שהיא תלך לכיוון בוגר יותר ותלחין שירים דומים מוזיקלית ל-"Cherish".
ריצ'רד הרינגטון מוושינגטון פוסט סקר את השיר בחיוב והשווה אותו לשירים נוספים באלבום.
איאן בלייר משיקגו טריביון הסכים וסיווג את השיר כמותאם עבור "האוהבים והחולמים המאושרים".
לנוקס סמואלס מדאלאס מורנינג ניוז העריך את הנושא הקליל של השיר והחמיא למדונה ולאונרד על שלא דבקו רק בנושאים אישיים באלבום.
דייל אנדרסון מ-The Buffalo News סבר שהשיר יהפוך לאחד מהשירים הנשכחים ביותר של מדונה, אך גם קיווה שלא.
דעה זו הייתה דומה לזו של דון מקליס משיקגו סאן-טיימס, שהוסיף כי "Cherish" לא היה משהו שציפו ממדונה באותה נקודת זמן.
מקליס התאכזב מכך שמדונה חזרה לסוג השירים האלה, שלדעתו לא תאמו את הדימוי העצמי שלה.
דן דלוקה מפילדלפיה אינקוויירר, שסקר את סיבוב ההופעות העולמי של מדונה ב-2001, השווה את "Cherish" עם שירים של כריס רובינסון, והוסיף בהומור ש"רק אם הוא היה הומו הוא היה שר משהו כזה".
לוסי או'בריאן, מחברת הספר "מדונה: כמו אייקון" , הרגישה שהשיר אופייני לעשייה המוזיקלית הקודמת של מדונה, והיה מתאים יותר לאלבום האולפן השלישי שלה, True Blue, ששיריו עסקו בעיקר ברומנטיקה ומערכות יחסים.
בארצות הברית, "Cherish" הופיע לראשונה במקום ה-37 במצעד הבילבורד הוט 100. בשבוע העוקב, הוא עלה למקום ה-28 במצעד, והפך לשיר "עם תנודת העלייה הגדולה ביותר" של השבוע.
לאחר שלושה שבועות, כאשר "Cherish" נכנס לחמישייה הפותחת של הבילבורד הוט 100, חזאים מתעשיית המוזיקה שיערו שהשיר יהפוך לשירה השמיני של מדונה שיגיע לראש המצעד.
עם זאת, נאלץ השיר להתמודד ראש-בראש מול השיר "Miss You Much" של הזמרת האמריקאית ג'נט ג'קסון, שדורג גם הוא בעשירייה הפותחת באותו השבוע.
תקשורת ההמונים העמידה את שתי הנשים זו מול זו וניסתה ליצור יריבות ביניהן.
השיר דורג בסופו של דבר במקום השני ב-7 באוקטובר 1989, באותו שבוע ש-"Miss You Much" הגיע למקום הראשון בהוט 100. "Cherish" הפך לסינגל ה-16 ברציפות של מדונה שדורג בחמישייה הפותחת במצעד; שיא של כל הזמנים לאמן במצעד.
הוא שהה במצעד במשך 15 שבועות בסך הכול.
בניגוד לסינגלים הקודמים של מדונה, "Cherish" לא היה להיט דאנס ולא דורג במצעד שירי הדאנס קלאב, אך הצליח להגיע למקום הראשון במצעד השירים העכשוויים למבוגרים; השלישי שלה שעשה זאת, לאחר "Live to Tell" ו-"La Isla Bonita".
"" עזר למדונה לזכות בפרס המוזיקה של בילבורד בקטגוריית "אמנ/ית המוזיקה העכשווית למבוגרים הטוב ביותר", בשנת 1989.
במצעד סוף השנה של בילבורד, "Cherish" דורג במקום ה-59 בהוט 100 ובמקום ה-31 במצעד השירים העכשוויים למבוגרים.
בקנדה, "Cherish" הופיע לראשונה במקום ה-80 במצעד הסינגלים של RPM ב-14 באוגוסט 1989. בשבוע התשיעי שלו במצעד, השיר הגיע למקום הראשון, ונשאר שם במשך שבועיים.
"Cherish" דורג במצעד במשך 17 שבועות והיה לסינגל הקנדי התשיעי הנמכר ביותר לשנת 1989. הרצועה הגיעה גם למקום הראשון במצעד השירים העכשוויים למבוגרים של RPM בשבוע השביעי ליציאתה.
ב-1 בספטמבר 1989, "Cherish" הופץ בממלכה המאוחדת ודורג במצעד הסינגלים הבריטי במקום ה-16. בשבוע העוקב, השיר דורג במיקום השיא שלו (3), והפך לסינגל ה-21 של מדונה בממלכה המאוחדת שדורג בעשירייה הפותחת במצעד.
לפי חברת המצעדים הרשמית, השיר נמכר שם בלמעלה מ-200,000 עותקים.
"Cherish" נכנס למצעד הסינגלים האוסטרלי, שם דורג בהתחלה במקום ה-17 ב-17 בספטמבר 1989, והגיע בשיאו למקום הרביעי, כשהוא שוהה במצעד במשך 16 שבועות בסך הכול.
בהולנד, "Cherish" הופיע לראשונה במקום ה-24 במצעד 40 הסינגלים ההולנדיים, והגיע בשיאו למקום ה-15, בשבוע העוקב.
"Cherish" הגיע גם לעשירייה הפותחת במספר מצעדי שירים ברחבי אירופה, מה שהוביל לכך שהוא דורג בשיאו במקום החמישי באירופה הוט 100. הוא גם הפך לסינגל המושמע ביותר ברדיו ברחבי אירופה במהלך השבוע שאירע ב-21 באוקטובר 1989.
"Cherish" קודם באמצעות וידאו קליפ בשחור-לבן שביים הרב ריטס וצולם ב-22 ביולי 1989 בחוף פרדייס קוב במאליבו, קליפורניה.
הבכורה העולמית שלו התקיימה ב-MTV ב-21 באוגוסט 1989. ריטס היה אחד הצלמים המועדפים על מדונה באותה תקופה ולכן היא ביקשה ממנו לביים את הקליפ.
על פי הדיווחים, ריטס ניסה לשכנע אותה לצאת מזה באומרו, "אבל אני צלם סטילס.
אני לא יודע כלום על קולנוע".
מדונה, ללא חשש, ענתה בפשטות, "ובכן יש לך כמה שבועות ללמוד".
הבמאי התאמן עם מצלמת 8 מ"מ בזמן שצילם בהוואי ואחרי שחזר אישר למדונה שהוא יכול לביים את הקליפ.
"שבועיים לאחר מכן, צילמתי את 'Cherish'.
ביימתי אותו וגם עשיתי את עבודת הצילום.
זה היה ממריץ", אמר לאוצר האמנות פרנסואה קווינטין בריאיון ב-1999.
הקונספט של הקליפ נהגה על ידי ריטס, שרצה להציג בני ים בסביבת הגידול הטבעית שלהם, אך מדונה התעלמה מהרעיון כיוון שרצתה להופיע כעצמה, ולשמור על רעיונו.
ארבעה גברים נבחרו להשתתף בקליפ; אחד מהם היה טוני וורד שהפך לבן זוגה בהמשך.
שלושת האחרים היו שחקני כדורמים מאוניברסיטת פפרדין הסמוכה.
בסך הכול, נוצרו ארבעה זנבות ימיים בידי "גלובל אפקטס" בצפון הוליווד, קליפורניה עבור הקליפ.
שלושה זנבות נוצקו בגודל מלא בגומי מוצק וגמיש במיוחד, כל אחד מהם שקל כ-40 פאונד (18 ק"ג).
זה היה הכרחי כדי לגרום להם לא לצוף במים, שכן זנבות קלים יותר היו צפים, וגורמים לבני הים להיות עם ראשם כלפי מטה.
במהלך השימוש בזנבות, שחקני הכדורמים היו צריכים לנסות לשחות כשהם מחוברים אליהם; הדבר הצריך כוח סיבולת וזריזות, בעת ובעונה אחת.
הדבר נבע בחלקו מאבזור דמוי קפיץ-פלסטיק שנוצק לתוך הסנפיר של כל זנב.
אחת הסיבות שהקליפ הזה צולם בשחור-לבן הייתה בשל העובדה שהמים היו קרים מאוד, מה שגרם לעור החיוור של מדונה להיראות אפילו לבן יותר.
לדברי מאורה ג'ונסטון מרולינג סטון, בעקבות יציאתו "הקליפ הפך למוצר הכרחי ל-MTV.
הוא מציג טיול קליל על החוף, דבר מתון בהרבה מהמחלוקות ש-'Like a Prayer' ו-'Express Yourself' עוררו".
פוז-הרננדז הסיק שמדובר במערכת יחסים בין המוזיקה לתמונות בקליפ של "Cherish", ואמר שהם משלימים זה את זה; הדבר עודד את הצופה לצפות בקליפ שוב ושוב.
פוז-הרננדז דיבר על איזון הגובה והעומק המתרחש בקליפ.
התיאורים החזותיים של בני הים והתאורה ששימשה בקליפ הושפעו מתצלום הסטילס של ריטס המכונה "The Male Nude Bubble", שכלל דוגמנים עירומים בתוך מכל מים ענק, כשסביבם שזור בד לבן.
רבות מהתנועות בתמונות, כולל ה"אופי הצף" של הדוגמנים, בוטאו במהלך השחייה והתנועות של בני הים בקליפ.
קרול ורנאליס, מחברת "התנסות בווידאו קליפ", מצאה קונוטציות הומואירוטיות בין מדונה ובני הים.
בני הים בקליפ קיימים בעולם עצמאי משלהם, שבו הם מתרבים עם מינם, הן ביולוגית והן מבחינה חברתית.
העובדה שלבני הים אין איבר מין הובילה את ורנאליס להאמין שהקליפ קושר אותם עם יצירות אחרות של ריטס, כלומר דימויים פיסוליים הומואירוטיים ללא פין.
זנבותיהם קיבלו משמעויות שונות, כולל מיניות וסמליות נוצרית.
כיוון שבאמנות העכשווית, תמונות של בני ים נדירות בעוד בתולות ים נפוצות, הם נקראים לפעמים "פיות", בין היתר משום שלא ידוע כיצד נוצרו.
ורנאליס האמינה שהמסתוריות והחמקמקות של בני הים בקליפ מילאו תפקיד מכריע.
הם אף פעם לא פונים ישירות למצלמה ולעיתים קרובות מוצגים ונעלמים מהעין.
כיוון שהישארות בלתי-נראית היא נושא מרכזי בקהילה ההומוסקסואלית, עבור המחבר זה בעצם תיאר דיכוי ואת הרצון לצפות אך לעולם לא להיראות.
מדונה ביצעה את "Cherish" בשידור חי רק במהלך סיבוב ההופעות "Blond Ambition World Tour" ב-1990. על הבמה, ההופעה שיקפה את הרצף מהקליפ, עם הופעתן של שלוש מהרקדנים של מדונה, לבושים כמו בני ים.
הסופרת קרול קלרק ציינה בספרה "מדונה-סטייל" כי התלבושת שלבשה הזמרת במהלך הרצף הזה הייתה התחפושת הפשוטה והעדינה ביותר של המופע.
היא הייתה מורכבת משמלה שחורה קטנה גזורה ומעוטרות בנוצות חסידה ממערב אפריקה, הנקראת מראבו.
מדונה הסתובבה סביב רקדניה, תוך כדי נגינה בנבל.
במהלך הפזמון הרימו הרקדנים את זנבות בני הים התותבים שלהם ונצמדו זה לזה.
גילברט הרגיש שההופעה מבטלת מיניות של גברים, כיוון שהם נדחקים והופכים ל"אובייקטים של הערצה", כמו שלושת רקדני בני הים.
דעה זו רווחה גם אצל מארק בגו , מחבר הספר Madonna: Blonde Ambition, שאמר כי "מדונה והבנות שלה מציגות מצב מאוד ילדותי, אך הן נותנות את ההרגשה שהן רציניות, בין אם זה במשחק או בהצגה של הדברים".
שתי הופעות שונות הוקלטו והופצו על גבי וידאו, The Blond Ambition Japan Tour 90, שהוקלט ביוקוהמה, יפן, ב-27 באפריל 1990, ו-Blond Ambition World Tour Live, שהוקלט בניס, צרפת, ב-5 באוגוסט 1990.
הזמר הברזילאי רנאטו רוסו כלל גרסת כיסוי של השיר באלבומו The Stonewall Celebration Concert מ-1994. הגרסה שלו זכתה לשבחים על ידי אלווארו נדר מ-AllMusic.
2 משנת 2000 מכיל גרסת כיסוי של להקת לופ גורו.
גרסת כיסוי מסוגת הרוק האלטרנטיבי לשיר שהוקלטה על ידי דה פריירס נכללה באוסף המחווה Through the Wilderness של מדונה משנת 2007.
כל הקרדיטים שלהלן לקוחים מהערות האלבום של Like a Prayer.
מדונה – שירה, כתיבה, הפקה
פטריק לאונרד – כתיבה, הפקה, רמיקס, עיבוד
הרב ריטס – עטיפה, צילום
ג'רי היידן – קליגרפיה, עיצוב אמנותי
מרילין מרטין – שירת רקע
מקוםתאריםמכירותאוסטרליה (ARIA)זהב35,000הממלכה המאוחדת (BPI)200,000סיכוםבכל העולם1,230,000
אזורתאריך יציאהפורמטחברת תקליטיםמקורכלל העולם1 באוגוסט 1989תקליט 7 אינץ' • תקליט 12 אינץ'האחים וורנר • סייר
Cherry Wine (בעברית: יין דובדבנים) הוא סינגל שהוקלט על ידי הראפר האמריקאי נאז, והזמרת הבריטית איימי ויינהאוס מתוך אלבומו העשירי, Life Is Good.
השיר יצא לאור ב-19 בספטמבר 2012, כסינגל הרביעי והאחרון מתוך אלבומו של נאס.
שנה לאחר צאתו ב-2013, הועמד השיר לפרס גראמי בקטגוריית - "שיתוף הפעולה הטוב ביותר בשיר ראפ", אך הפסיד ל-"No Church in the Wild", של ג'יי זי וקניה וסט.
עם יציאתו נכנס השיר אל המקום ה-144 במצעד הסינגלים הבריטי, וה-27 במצעד שירי ה-R&B שבבריטניה.
השיר נכתב על ידי נאסר ג'ונס, סאלאם רמי ואיימי ויינהאוס, והופק על ידי רמי גם כן.
בריאיון ל-NME אמר נאס כי השיר בא מ-"אלוהים, ואיימי ויינהאוס".
המפיק שעבר עם ויינהאוס במהלך כל הקריירה שלה, סאלאם רמי אמר על כי: "שנינו עבדנו על אלבום חדש, זה פשוט כמו קסם, אין לנו אפילו הסבר לאיך זה קרה, אבל זה פשוט קרה.
מילותיו של השיר מדברות על כך שנאס מחפש בת זוג "מושלמת", שתתאים עבורו.
הווידאו קליפ הנלווה שיצא לשיר הוצג לראשונה ב-2 באוקטובר 2012, ומציג את נאס כברמן, ואילו תמונות של איימי ויינהאוס מוקרנות על קירות הלבנים של הבר.
הסרטון מסתיים בתמונה של ויינהאוס ליד הקדשה שנעשתה עבורה, ובה היה כתוב "לזכרה של איימי ויינהאוס (1983-2011)".
מדינהתאריך יציאהפורמטחברת תקליטיםבריטניה19 בספטמבר 2012רדיו להיטים עכשווייםדאף ג'אם
שנהטקסקטגוריהמועמדותתוצאהמקור2013טקס פרסי גראמישיתוף הפעולה הטוב ביותר בשיר ראפ"Cherry Wine"
Cherry Pop הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השני, Unlocked.
השיר יצא לאור ב-28 במאי 2014, כסינגל השני מתוך האלבום, על ידי חברת התקליטים רוטון רקורדס.
השיר הגיע למקום השני במצעד הרשמי שבטורקיה.
השיר נכתב על ידי אלכסנדרה סטאן, לוקאס הלגרן ואריק לידבום והופק על ידי הלגרן ולידבום.
השיר הוא שיר בסגנון הג'יי-פופ.
בשנת 2018, הוציאה סטאן את אלבום הלהיטים שלה The Best, בו השיר נכלל.
הווידאו קליפ המלא שיצא לשיר הועלה לערוץ היוטיוב של אלכסנדרה סטאן ב-28 במאי 2014. הקליפ זכה להצלחה נאה והצליח לצבור 6.5 מיליון צפיות.
מאוחר יותר, ביוני 2014, הועלה הקליפ מחדש ליוטיוב.
בין היתר, פורסמו סצנות מאחורי הקלעים של הקליפ.
Cherished (בעברית: מקושרת) הוא אלבום האולפן ה-14 של זמרת הפופ האמריקנית, שר.
האלבום יצא לאור בספטמבר 1977, על ידי חברת התקליטים האחים וורנר.
האלבום נכשל במכירות ובביקורות ולא הצליח להתברג במצעדים בכך הוא חלק מרצף כישלונות מסחריים של שר בשנות ה-70 ושנות ה-80. AllMusic העניקו לו שני כוכבי זהב.
"Pirate" - יצא לאור ב-1977, כסינגל הראשון והפותח מתוך האלבום.
עם יציאתו נכנס השיר אל המקום ה-93 במצעד בילבורד הוט 100.
"War Paint and Soft Feathers" - יצא לאור ב-1977, כסינגל השני מתוך האלבום.
Cher הוא רצף ההופעות השני של זמרת הפופ האמריקנית, שר, אשר התקיים בלאס וגאס, נבדה, הקולוסיאום בארמון קיסר.
סיבוב ההופעות כלל בתוכו כ-192 הופעות בסך הכול, והוא החל ב-6 במאי 2008, והסתיים, ב-5 בפברואר 2011.
Cher (בעברית: שר) הוא אלבום האולפן ה-18 של זמרת הפופ האמריקנית, שר.
האלבום יצא לאור ב-10 בנובמבר 1987.
האלבום הוא קאמבק של שר לעולם המוזיקה לאחר הפסקה של חמש שנים בהן התמקדה בתחום המשחק וזכתה בפרס אוסקר.
האלבום היה להצלחה וזכה למעמד פלטינה כפולה בארצות הברית ומעמד זהב בבריטניה.
המחצנית השנייה של שנות ה-70 ותחילת שנות ה-80 היו שנים בעייתיות עבור שר בתחום המוזיקה ובחייה האישיים, על אף קריירה טלוויזיונית מצליחה באותה התקופה.
לאחר גירושים מבעלה סוני בונו ופירוק הצמד סוני ושר, המשיכה הזמרת בקריירת הסולו המוזיקלית שלה.
בלי ידו המכווינה של בונו שהפיק את כל אלבומיה עד הגירושין, וללא סיועו של המפיק סנאף גרנט (Snuff Garent) שהוביל אותה לשלושה שירים במקום הראשון במצעד הבילבורד הוט 100, שר התקשתה למצוא את מקומה בתחום המוזיקלי.
בין השנים 1975 ל-1982 שחררה שר שמונה אלבומים, כאשר שבעה מהם נכשלו במכירות ובמצעדים.
האלבומים היו מסגנונות מגוונים בין גל חדש, פופ, דיסקו ואף שני אלבומי רוק, אחד מהם עם בעלה השני גרג אולמן, נישואין שנגמרו בגירושים לאחר 4 שנים בלבד.
האלבומים לא הצליחו להניב ולו סינגל מצליח אחד, למעט Take Me Home, שהיה להיט דיסקו קצר ימים בעקבות הירידה החדה בפופולריות של הסגנון.
לאחר הכישלון של האלבום האחרון I Paralyze בשנת 1982, עזבה שר את חברת קולומביה רקורדס ואת עולם המוזיקה בכלל והחליטה להתמקד בקריירת משחק.
אחרי חמש שנים פוריות מאוד בתחום המשחק שכללו הישגים משמעותיים לרבות זכייה בדקל הזהב על הסרט מסכה, ובפרס אוסקר לשחקנית הטובה ביותר על הסרט מוכת ירח ב-1987, הוחתמה שר בחברת גפן רקורדס.
על מנת לנצל את המומנטום של ההצלחה הקולנועית שלה שר הובלה לאולפן עם טובי המפיקים של התקופה, בין היתר- ג'ון בון ג'ובי ומייקל בולטון.
אחרי שנים בתחום הדיסקו, פולק רוק ופופ, שר אימצה תדמית חדשה בתחום הפופ רוק, סגנון שהיה מאוד פופולרי בשנות ה-80, דבר שסייע לשר לזכות להתייחסות חיובית מתחנות הרדיו.
שר דבקה לסגנון למשך כעשור עד צאתו של Believe לאחריו החלה להקליט שירי דאנס.
לשלושה מתוך חמשת הסינגלים של האלבום צולמו וידאו קליפים, שזכו גם הם לחשיפה גדולה ב-MTV.
האלבום מכיל שמונה שירים מקוריים, כמו גם קאבר לשיר I Foung Someone של לורה ברניגן וחידוש בגרסת מטאל-רוק ללהיט של שר Bang Bang מ-1966.
זהו אלבום האולפן השלישי של שר שנושא את שמה הפרטי; בשנת 1966 יצא אלבומה השני Chér, ובשנת 1971 הוציאה אלבום נוסף באותו השם, אשר שונה בדיעבד ל-Gypsys, Tramps & Thieves, לאחר הצלחת הסינגל המוביל.
עם צאתו נכנס האלבום אל המקום ה-32 במצעד הבילבורד 200.
"I Found Someone" - יצא לאור ב-19 בנובמבר 1987, כסינגל הראשון והפותח מתוך האלבום.
עם יציאתו נכנס השיר אל המקום ה-10 במצעד בילבורד הוט 100, וה-5 במצעד הסינגלים הבריטי.
"We All Sleep Alone" - יצא לאור ב-28 בינואר 1988, כסינגל השני מתוך האלבום.
עם יציאתו נכנס השיר אל המקום ה-12 במצעד בילבורד הוט 100, וה-47 במצעד הסינגלים הבריטי.
"Skin Deep" - יצא לאור ב-1988, כסינגל השלישי מתוך האלבום.
עם יציאתו נכנס השיר אל המקום ה-79 במצעד בילבורד הוט 100, וה-41 במצעד שירי הדאנס קלאב.
"Bang-Bang" - יצא לאור ב-1988, כסינגל הרביעי מתוך האלבום.
הסינגל הוא חידוש ללהיט של שר משנת 1966, בעריכה מוזיקלית מחודשת על ידי ג'ון בון ג'ובי בגרסת רוק-מטאל.
"Main Man" - יצא לאור ב-1988, כסינגל החמישי מתוך האלבום.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה1,000,000בריטניה (BPI)זהב100,000
Cher's Golden Greats הוא אלבום אוסף הראשון של זמרת הפופ האמריקנית, שר.
האלבום יצא לאור ב-1968, על ידי חברות התקליטים ליברטי רקורדס ואימפריאל רקורדס.
עם יציאתו נכנס האלבום אל המקום ה-195 במצעד הבילבורד 200.
Chemtrails over the Country Club הוא אלבום האולפן השביעי של הזמרת-יוצרת האמריקאית לנה דל ריי.
האלבום יצא לאור ב-19 במרץ 2021, על ידי חברות התקליטים אינטרסקופ רקורדס ופולידור רקורדס.
ב-30 באוגוסט 2019, כאשר יצא אלבום האולפן השישי , הכריזה דל ריי כי החלה לעבוד על אלבום האולפן הבא שלה כבר.
במקביל היא חשפה את שיקרא White Hot Forever, אך לאחר מכן שינתה את השם.
ב-21 במאי 2020, פרסמה דל ריי ברשתות המדיה חברתית כי אינה תומכת במוזיקה שמכילה "מילים בוטות וכנועות", באותה הודעה חשפה גם את תאריך צאת האלבום הצפוי שלה.
ב-25 במאי, העלתה דל ריי סרטנים בעמוד האינסטגרם שלה בו היא חשפה את שמו של האלבום שנקרא, Chemtrails over the Country Club.
ב-22 בדצמבר 2020, חשפה דל ריי בעמוד האינסטגרם שלה את תאריך שחרור האלבום והטריילר שלו.
לקראת סוף שנת 2021 האלבום דורג בכמה מגזיני סוף שנה ברשימות ששונות.
ביוני 2021 נכלל האלבום ברשימת "האלבומים הטובים ביותר של שנת 2021 עד כה" של מגזין הרולינג סטון.
במגזין לוס אנג'לס טיימס נכלל האלבום ברשימת "האלבומים הטובים ביותר של שנת 2021" במקום החמישי.
+ תאריכי יציאות לאור ופורמטים עבור Chemtrails over the Country Clubאזורתאריך יציאהפורמטחברת תקליטיםמקורכלל העולם19 במרץ 2021תקליטור • תקליט • הורדה דיגיטלית • סטרימינג • קלטת שמע • מארז תקליטוריםפולידור • אינטרסקופ
Cherry (בעברית: דובדבן) הוא שיר שהוקלט על ידי הזמר-יוצר הבריטי הארי סטיילס, מתוך אלבום האולפן השני שלו, Fine Line.
השיר יצא לאור ב-13 בדצמבר 2019, על ידי חברות התקליטים ארסקין רקורדס וקולומביה רקורדס, ביחד עם שאר שירי האלבום.
השיר הגיע למקום ה-40 במצעד השירים שבניו זילנד.
השיר נכתב על ידי הארי סטיילס, תומאס האל, טיילר ג'ונסון, סמי וייט וג'ף באסקר והופק על ידי ג'ונסון, וייט והרפון.
על השיר נאמר ב-Genius כי הוא מזכיר את השיר "To Be So Lonely", שנכלל ב-Fine Line גם כן.
כמו כן, השיר הוא שיר מסוגת הפופ רוק, המאפיינת שירים נוספים מתוך האלבום.
השיר זכה להצלחה מסחרית רבה.
איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה, דבר שהופך אותו לאחד מהשירים המצליחים ביותר מתוך האלבום.
הרצועה היחידה והנוספת שקיבלה את התואר הזה היא "Sunflower, Vol.
במצעד הפזמונים הבינלאומי השנתי שהתקיים בשנת 2020, הוא דורג במקום ה-36.
מקוםתאריםמכירותארצות הברית (RIAA)זהב500,000בריטניה (BPI)כסף200,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם13 בדצמבר 2019הזרמת מוזיקה • הורדה דיגיטליתארסקין • קולומביה
"Chemtrails over the Country Club" הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השביעי שלה, Chemtrails over the Country Club.
השיר יצא לאור ב-11 בינואר 2021, על ידי חברות התקליטים אינטרסקופ רקורדס ופולידור רקורדס, כסינגל השני מתוך האלבום.
בפחות משבוע, הצליח השיר לצבור למעלה מ-4 מיליון צפיות בספוטיפיי.
השיר נכתב והופק על ידי לנה דל ריי וג'ק אנטונוף והופק על ידי אנטונוף גם כן, בדומה לסינגל הראשון מתוך האלבום, "Let Me Love You like a Woman".
לדברי דל ריי, השיר הוא שיר הנושא של האלבום, היות ש"הוא עוסק בחברותיה הטובות ביותר; הנושא העיקרי של האלבום".
בנוסף לכך, היא דיברה בהרחבה גם על האלבום עצמו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.
"Chemtrails over the Country Club" ספג שבחים ביקורתיים רבים הן ממבקרי המוזיקה והן מאתרי המוזיקה.
הוא סוקר בעשרות אתרי מוזיקה שונים, כולל Vulture, ABC News, MTV News, Dazed, ופיצ'פורק.
במגזין בילבורד הפנו כלפיו ביקורת חיובית, תוך שסקרו את הווידאו קליפ המלא שלו.
בנוסף לכך, ברולינג סטון הפנו כלפיו ביקורת חיובית, תוך שסקרו את הווידאו קליפ המלא שלו גם כן.
(אלכס לי וקייל רייטמן) הקליפ עוסק בעיקר בשנות ה-60 של המאה ה-20, והוא מציג בתוכו את דל ריי וחברותיה כשהן מבלות בקאנטרי קלאב.
בהמשך, הן הופכות לאדם זאב והקונספט של הקליפ משתנה.
נכון לינואר 2021, מונה הצפיות של הקליפ עומד על למעלה מ-6.5 מיליון צפיות.
אזורתאריך יציאהפורמטחברת תקליטיםמקורעולם11 בינואר 2021הזרמת מוזיקה • הורדה דיגיטליתאינטרסקופ • פולידורבריטניה15 בינואר 2021רדיו להיטים עכשווייםפולידוראיטליה22 בינואר 2021יוניברסל מיוזיק גרופ
Cheri, Cheri Lady (בעברית: שרי, שרי ליידי) הוא שיר שהוקלט על ידי הצמד הגרמני מודרן טוקינג, מתוך אלבום האולפן השני שלו, Let's Talk About Love.
השיר יצא לאור ב-2 בספטמבר 1985, על ידי חברת התקליטים אריולה רקורדס, כסינגל המוביל והיחיד מתוך האלבום.
"Cheri, Cheri Lady" היה לשירו השלישי ברציפות של הצמד שהגיע למקום הראשון במצעד הסינגלים הגרמני, לאחר ש-"You're My Heart, You're My Soul" ו-"You Can Win If You Want" עשו זאת.
הוא היה במשך ארבעה שבועות בראש המצעד ובסך הכול שהה 24 שבועות במצעד הסינגלים הגרמני ולבסוף קיבל את תואר הזהב מטעם BVMI, על מכירות של למעלה מ-250,000 עותקים.
השיר הגיע למקום הראשון במצעד הסינגלים האוסטרי.
"Cheri, Cheri Lady" (גרסת דאנס מיוחדת) – 4:52
מקוםתאריםמכירות גרמניה (BVMI) זהב 250,000 צרפת (SNEP) כסף 250,000
מדינהתאריך יציאהפורמטחברת תקליטיםמקורעולם2 בספטמבר 1985תקליט 7 אינץ' • תקליט 12 אינץ'אריולה
Chicken Noodle Soup הוא שיר של הראפר הדרום קוריאני ג'יי-הופ מלהקת הבנים BTS בהשתתפות הזמרת האמריקאית בקי ג'י.
השיר יצא לאור דרך ביג היט אנטרטיינמנט ב-27 בספטמבר 2019. השיר דוגם את השיר של די ג'יי ובסטר והראפרית יאנג בי באותו השם, מהאלבום, Webstar Presents: Caught in the Web, של ובסטר מ-2006.
ג'יי-הופ פרסם ב-V Live ש-"Chicken Noodle Soup" המקורי של ובסטר ויאנג בי היה משמעותי עבורו מכיוון שהוא הקשיב לו לעיתים קרובות כשהחל ללמוד לרקוד לראשונה.
ג'יי-הופ רצה שהגרסה שלו ל-"Chicken Noodle Soup" תיכלל במיקסטייפ הבכורה שלו, Hope World, שכן הרצועה מייצגת את התשוקה שלו לריקוד.
הוא גם רצה שהרצועה תכלול אמן אחר; אך מכיוון ששיתוף הפעולה לא התרחש, הרצועה לא יצאה ב-2018. ג'יי-הופ ובקי ג'י נפגשו בטקס פרסי המוזיקה של בילבורד 2019 במאי, כאשר זה אמר בעבר שהוא רוצה לשתף איתה פעולה.
בקי ג'י וג'יי-הופ תרמו לכתיבת המילים תלת-הלשוניות, שמתרכזות סביב הזהות של האדם ומתן כבוד לשורשים שלהן.
את הקליפ ביים יונגסוק צ'וי מלומפנס, והופק על ידי צ'וי ונתן שרר.
הוא צולם בלוס אנג'לס וכולל למעלה מ-50 רקדנים בני לאומים שונים.
הווידאו קליפ משלב תנועות ריקוד מהכוראוגרפיה המקורית של "Chicken Noodle Soup", כמו גם כוראוגרפיה חדשה הכוללת מרפקים מתנופפים עם רגליים כפופות כדי לחקות תרנגולת.
הקליפ מסתיים בקליפ לא רשמי בו ניתן לראות את צוות הרקדנים שר ורוקד.
את התוספת הזו ביקש ג'יי-הופ לכלול מתוך כוונה "ללכוד את האנרגיה החיובית" ביום הצילומים.
Chemist Warehouse Group היא חברה אוסטרלית בין-לאומית המפעילה רשת של בתי מרקחת קמעונאיים.
החברה היא קמעונאית הזיכיון בתחום בתי המרקחת הגדולה ביותר באוסטרליה עם למעלה מ-350 חנויות, ומעסיקה למעלה מ-8,000 עובדים.
החברה ממתגת את עצמה כזולה במוצרי תרופות.
החברה גם מנהלת אתר אינטרנט לשירות איסוף ומשלוח של תרופות.
הרשת משרתת כ-120 מיליון לקוחות ומפעילה למעלה מ-500 חנויות פיזיות ואתרי מסחר אלקטרוני באוסטרליה, בניו זילנד, באירלנד ובסין.
החברה משתמשת במבנה זיכיון מורכב כדי לעקוף את התקנות האוסטרליות המגבילות את מספר בתי המרקחת שחברה יכולה להפעיל בכל אזור.
מבנה החברה מאפשר לה "לשלוט" בכ-400 בתי מרקחת ברחבי אוסטרליה, והיא מהווה כ-50 אחוז מנתח השוק במדינה.
המודל העסקי של הזיכיון המשמש את Chemist Warehouse כרוך בהשקעה מינימלית של הון עצמי של רוקחים בודדים המסכימים לתנאי המסחר שנאכפים ברחבי הרשת.
רוקחים בודדים העובדים תחת החברה נהנים מכוח הקנייה הגדול שמגיע עם היותם חלק ממנה.
לחברה היו הכנסות מוערכות של 2.3 מיליארד דולר בשנים 2013–2014.
משרד הכלכלה והתעשייה הודיע כי הרשת נמצאת בשלבים מתקדמים של בחינת התרחבות לשוק הישראלי.
איגוד בתי המרקחת ואיגוד הרוקחים של אוסטרליה מתחו ביקורת על החברה, בטענה שגישתה מאיימת הן על תקני הבריאות והן על תנאי ההעסקה בענף.
ההאשמה נחקרה על ידי נציב תלונות הציבור של אוסטרליה בטענות על עבודה בשכר נמוך של כמעט 6,000 עובדים בסכום כולל של יותר מ-3.6 מיליון דולר.
Chicago Freestyle הוא שיר של הראפר הקנדי דרייק והזמר-יוצר האמריקאי גיביון.
השיר יצא לאור כרצועה השלישית מתוך המיקסטייפ המסחרי של דרייק, Dark Lane Demo Tapes ב-1 במאי 2020. דרייק מרפרר בשיר את שירו של אמינם משנת 2002, "Superman" בטרום-הפזמון.
כשיצא באופן לא רשמי ב-29 בפברואר 2020, יצא במקביל לשיר נוסף, "When to Say When".
ב-29 בפברואר 2020, דרייק הוציא את "When to Say When" ו-"Chicago Freestyle" לסאונדקלאוד.
הוא הוציא גם וידאו קליפ לכל שיר.
בקליפ מככב דרייק הולך סביב ניו יורק לצד סצנות שצולמו במרסי פרוג'קטס בברוקלין.
השיר מותאם לפסנתר "רומנטי" ולפזמון "מושתק" בביצוע גיביון.
מבחינה לירית, דרייק "מפרק את החרדות וההתגמשויות המוכרות" הקשורות לחיי הלילה שלו, תוך שהוא מציג את עצמו כ"אנטגוניסט לא מוערך", כפי שתואר במאמר בפיצ'פורק.
גרנט רינדנר מקומפלקס הרגיש שהמילים משקפות את "הפעם הראשונה שדרייק נפגע מזה זמן רב" והודה ש"שברון הלב שלו מייצר שירים נהדרים".
קווין מונטס ממדיום ראה את השיר כ"אחד הבולטים המקוריים [של דרייק] עם האווירה המלנכולית העדינה שלו לשיקוף חיי הסלבריטאי שלו".
בסקירה מעורבת של "Chicago Freestyle" ו-"When to Say When", שלדון פירס מפיצ'פורק הרגיש שדרייק "לא משחק בעקב כמעט כמו אמינם ב-2002".
לוק מורגן בריטון מ-NME טען כי השיר "צ'יזי".
מקוםתאריםמכירות דנמרק (IFPI Danmark) זהב 45,000 פורטוגל (AFP) פלטינה 10,000 הממלכה המאוחדת (BPI) זהב 400,000
Chess.com (מכונה גם צ'סקום) הוא שרת השחמט האינטרנטי הגדול בעולם וכולל עדכוני חדשות ורשת חברתית מקוונת בנושא משחק השחמט.
האתר מציע למשתמשיו משחקי שחמט בזמן אמת נגד משתמשים אחרים או נגד המחשב.
כמו כן קיימים בו שיעורים, טורנירים, חידות שחמט, ניתוח ממוחשב וגרסאות שחמט.
האתר מפעיל גם את ChessKid.com, אתר שחמט חינוכי לילדים.
נכון לשנת 2024 רשומים לאתר מעל 170 מיליון משתמשים.
הדומיין chess.com נרכש על ידי היזמים אריק אלבסט וג'יי סברסון בשנת 2005, ושנתיים לאחר מכן עלה האתר לאוויר.
עד שנת 2014 שוחקו באמצעות האתר מעל מיליארד משחקים.
בשנת 2018 רכש האתר את קומודו, מנוע השחמט השלישי בעוצמתו אחרי Stockfish ו-Houdini.
זכויות השידור של אליפות העולם בשחמט 2021 נרכשו על ידי האתר, ששידר אותה באתר הסטרימינג Twitch.tv.
בעקבות מחאה שהביע האתר נגד הפלישה הרוסית לאוקראינה ב-2022, חסמו הרשויות ברוסיה את הגישה אליו.
סרגיי קריאקין, שחמטאי רוסי בכיר, נחסם בתורו מן האתר לאור תמיכתו הפומבית בפלישה.
באוגוסט של אותה שנה רכש האתר את קבוצת Play Magnus של אלוף העולם בשחמט מגנוס קרלסן בסכום של 83 מיליון דולר.
לאחר המיזוג בין שתי החברות נותרה פלטפורמת Lichess האלטרנטיבה המשמעותית היחידה במגרש שרתי השחמט האינטרנטיים.
בספטמבר 2022 התעוררה בעולם השחמט שערוריית קרלסן–נימן סביב טענות לרמאויות בטורנירים בינלאומיים.
האתר Chess.com הפך לגורם מרכזי בהשתלשלות הפרשה כאשר הושעו ממנו מיידית משתמשים כמו הנס נימן ומקסים דלוגי.
בהמשך התפרסמו דו"חות בדבר היקף הרמאויות באתר, בין השאר בטורנירים נושאי פרסים.
בנובמבר חנך האתר את ה־Chess.com Global Championship, טורניר־על עם קרן פרסים בסך של מיליון דולר.
וסלי סו האמריקאי הפך לזוכה הראשון בטורניר זה וגבר על ניהאל סארין בגמר שהתקיים בטורונטו, קנדה בתוצאה של 4.5-1.5.
בסוף 2022 דיווח האתר על הגעה ל־100 מיליון משתמשים רשומים.
בשנת 2024 אורגן סבב האלופים בשחמט 2024.
Chess.com ארגן לאורך השנים טורנירים רבים בהשתתפות שחקנים מקצועיים וחובבנים ומנועי שחמט מתוכנתים.
טורניר שבועי נושא פרסים לשחקנים בעלי תארים רשמיים מטעם פיד"ה.
הוא כולל 11 סיבובים קצרים בשיטה השווייצרית ומתקיים באתר מדי יום שלישי מאז 2014. המשחקים מתנהלים בהקצאת זמן של 3 דקות לשחקן, עם תוספת של שנייה אחת למהלך ("בליץ").
בספטמבר 2025, השתנה הפורמט ל־5 דקות לכל שחקן ללא תוספת למהלכים.
בטורניר משתתפים באופן קבוע החזקים ברבי-האמנים של התקופה, כולל מגנוס קרלסן, היקארו נקמורה, מקסים ושייה-לגראב, אלכסנדר גרישצ'וק ופביאנו קרואנה.
נקמורה זכה בטורניר מספר הפעמים הרב ביותר, והוא נוהג לשדר אותו ב־Twitch בשידורים חיים שזוכים לעשרות אלפי צופים.
Chess.com מארגן אליפות זו מאז 2016, בהשתתפות צמרת שחקני השחמט בעולם.
מגנוס קרלסן זכה באליפות פעמיים בעוד היקארו נקמורה אוחז בארבע זכיות עד 2021.
Chess.com אירח את טורניר פוגצ'אמפס החל משנת 2020. טורניר זה מאופיין בתרבות הסטרימינג הפופולרית באתר Twitch, והמתחרים בו הם ברובם סטרימרים מצליחים מאתר זה, שאינם שחקני שחמט מקצועיים.
קהל הצופים הנאמן שלהם נחשף דרך הטורניר למשחק השחמט, דבר שתרם לפופולריות של המשחק באינטרנט בסוף שנת 2020 יחד עם עלייתה לאוויר של המיני־סדרה גמביט המלכה.
בין משתתפי הטורניר במהדורותיו השונות היו הסטרימרים xQc, Cr1TiKaL, Ludwig, Pokimane, אושיית היוטיוב MrBeast, הראפר לוג'יק והשחקן האיסלנדי ממשחקי הכס הפת'ור יוליוס ביורנסון.
Chemistry (בעברית: כימיה) הוא אלבום האולפן העשירי של הזמרת-יוצרת האמריקאית קלי קלרקסון.
האלבום יצא לאור ב-23 ביוני 2023, על ידי חברת התקליטים אטלנטיק רקורדס.
האלבום מופק על ידי משתפי הפעולה הוותיקים של קלרקסון, ג'ייסון הלברט וג'סי שטקין, אריק סרנה.
קלרקסון סיפרה כי שמו של האלבום כימיה היא זו שממחישה את "הקשת של מערכת יחסים שלמה", ומראה כל רגש שאתה חווה מההתחלה ועד הסוף.
קלרקסון החלה לעבוד על ההמשך לאלבומה מ-2017, Meaning of Life, בשנת 2019. ביוני 2020, היא הודיעה על גירושיה מבעלה ברנדון בלקסטוק.
לפני הגירושים היא תיארה את האלבום שיהיה דומה ל-Breakaway (2004) ול-Stronger (2011) לידה, ועוד כמו האלבום Meaning of Life.
בספטמבר 2020, הופיעה קלרקסון בתוכנית "Sunday Today with Willie Geist", אז היא תיארה את האלבום ככל רגש שאתה חווה מתחילתו ועד סופה של מערכת יחסים.
היא קוראת לזה הכי אישי שהיא הוציאה אי פעם, וזה היה טיפולי עבורה.
קלרקסון הזכירה שהיא כתבה כשישים שירים במהלך הגירושים שלה.
בראיון בספטמבר 2022 למגזין וראייטי, קלרקסון דיברה על האלבום.
היא אמרה שהיא עבדה על זה כבר שנתיים; זה היה שיר חשוב, והרבה מהשירים הוקלטו שנתיים קודם לכן במהלך שנת 2020. כשהגירושים התרחשו, היא הייתה צריכה לכתוב על כך.
היא אמרה ללייבל שלה, "אני לא יכולה לדבר על זה עד שלא עברתי את זה", וזה פשוט לקח קצת זמן לעשות את זה.
זו אחת הסיבות שעשינו הרבה דברים לחג המולד בשנתיים האחרונות - כי הייתי כזה, "טוב, זה שמח!" כשהיא מתארת את השיא, היא אומרת, "ולא הכל רע - כאילו, יש בו שברון לב ויש בו עצב בו זמנית."
בינואר 2023, במהלך שידור חי בעמוד האינסטגרם שלה, ציינה קלרקסון שהיא בדיוק עשתה את צילומי האלבום עם בריאן בואן סמית'.
בזמן שהופיע בפודקאסט "Angie Martinez IRL" של אנג'י מרטינז, קלרקסון חשפה שאחד מהשירים באלבום נקרא "Red Flag Collector".
בשנת 2022, במהלך ראיון למגזין וראייטי, הודיעה קלרקסון שהיא תוציא את האלבום במהלך שנת 2023, היא כינתה את האלבום "חשוב" וציינה את המוזיקה כ"מועילה" בהשמעת מה שהיא מרגישה.
ב-25 במרץ 2023, קלרקסון צייצה אימוג'י יין, שברון לב ושמש, וכך תיארה את האלבום כשהופיעה בתוכנית אירוח "Access Daily" בינואר 2023. למחרת, היא הכריזה על שם האלבום ברשתות החברתיות והכריזה שהוא יצא לאור "בקרוב".
הסינגל המוביל של האלבום "Mine" יצא לאור ב-14 באפריל 2023.
ב-27 במרץ הכריזה קלרקסון תקדם את אלבומה במהלך רצף הופעות הקבוע בלאס וגאס שיכלול עשרה לילות סה"כ ויקרא "Chemistry: An Intimate Evening with Kelly Clarkson" ויתחיל ב-28 ביולי עד 19 באוגוסט 2023, בתיאטרון Bakkt.
הסינגל המוביל של האלבום הוא סינגל כפול A עם "Mine"/"Me".
קלארקסון הסבירה את הנימוק מאחוריו, "החלטנו להוציא את "Mine" ו-"Me" בו-זמנית כי לא רציתי להוציא רק שיר אחד שייצג אלבום שלם, או מערכת יחסים".
הסינגל יצא לאור ב-14 באפריל 2023.
ב-19 במאי, צפוי לצאת לאור הסינגל השני "Favorite Kind of High".
+ תאריכי יציאות לאור ופורמטים עבור Chemistryאזורתאריך יציאהפורמטחברת תקליטיםמקורכלל העולם23 ביוני 2023הורדה דיגיטלית • הזרמת מוזיקה • תקליטור • תקליטאטלנטיק רקורדס
אלמנטים מ"קי מאי" הופיעו במערבון הספגטי בבימויו של סרג'ו קורבוצ'י "השתיקה הגדולה" בשנת 1968, ביצירה "Invito All'Amore".
המילים המקוריות באיטלקית לשיר זה נכתבו על ידי קרלו ניסטרי ופורסמו על ידי קאזה ריקורדי בשנת 1972.
בשנות ה-80 שימש הקטע "קי מאי" בצרפת לפרסומת של רויאל קאנין ובשנת 1987 לפרסומת לסיגריות דנהיל.
ב-2002, בסרט הצרפתי, "אסטריקס ואובליקס: המשימה קלאופטרה", בסצנה שבה הכלב דוגמטיקס רודף אחרי ליגיונר שרץ בהילוך איטי (כמו בפרסומת), נוגנה נעימת "קי מאי" ברקע.
בטקס האשכבה הלאומי שנערך לז'אן-פול בלמונדו ב-9 בספטמבר 2021, הקטע המוזיקלי "קי מאי" שימש כמנגינת המחווה.
Chessgames.com היא קהילת שחמט מקוונת עם למעלה מ-224,000 חברים.
האתר מחזיק במאגר נתונים גדול של משחקי שחמט, כאשר לכל משחק יש דף דיון משלו להערות וניתוחים.
המאגר מוגבל בעיקר למשחקים שבהם לפחות שחקן אחד הוא ברמת מאסטר, והוא מתחיל מהמשחקים המוקלטים המוקדמים ביותר הידועים ומתעדכן עם משחקים מטורנירים מובילים עכשוויים.
חברות בסיסית היא בחינם, והאתר פתוח לשחקנים בכל רמות היכולת, עם תכונות נוספות זמינות לחברי פרימיום.
משחקי התייעצות מאורגנים מעת לעת עם צוותים של חברים שמשחקים נגד צוותים אחרים של חברים או מאסטרים, כולל אלוף ארצות הברית לשעבר ושני אלופי עולם לשחמט בהתכתבות לשעבר.
חברי הקהילה יכולים לנהל דפי דיון משלהם, וישנן תכונות לסיוע בלימוד פתיחות, סיומות והקרבה.
הדף הראשי מציג חידה יומית, שחקן היום ומשחק היום, כאשר החידה משתנה בקושי במהלך השבוע מ"קלה מאוד" בימי שני ועד "מטורפת" בימי ראשון.
Chessgames.com נוסד בשנת 2001 על ידי דניאל פרימן ואלברטו ארטידיילו.
הם פיתחו תוכנה לשילוב מאגר משחקי שחמט עם פורום דיונים, כך שלכל המשחקים והשחקנים יש לוח הודעות ייחודי.
הרעיון זכה מיד לפופולריות מכיוון שמשתמשים יכולים לקבץ (לפרסם הערות) על משחקים רבים ועל דפים ברחבי האתר.
משחק האליפות העולמית הקלאסית של קראמניק–לקו ב-2004 בבריסגו שודר בשידור חי באתר.
זה הוביל לצמיחה משמעותית בחברות ובעניין, שהמשיכו לגדול בהתמדה מאז בזכות אירועים חיים אחרים ושיפורים רבים באתר.
המייסד המשותף אלברטו ארטידיילו נפטר ב-1 במרץ 2015, בגיל 56.
המייסד המשותף ומנהל האתר הוותיק דניאל פרימן נפטר ב-24 ביולי 2018, בגיל 50. האתר מנוהל כעת באופן זמני על ידי משתמש בשם הידית "סרגון", חבר ושותף עסקי ותיק של פרימן שסייע לו בניהול האתר בזמנים שונים.
"סרגון" נפטר ב-2022 וכעת האתר מנוהל על ידי קבוצה קטנה.
מאגר המשחקים של האתר נבנה במקור על ידי שילוב של שישה מאגרי נתונים גדולים וסינון משחקים כפולים.
הקריטריון העיקרי להכללה במאגר Chessgames.com הוא שאחד השחקנים צריך להיות ברמת מאסטר (דירוג אלו של 2200 ומעלה) כדי להפחית משחקים באיכות נמוכה וזיופים שגויים.
המטרה המקורית שלהם הייתה 750,000 משחקים, שהיה ההערכה שלהם למספר הכולל של משחקי שחמט רציניים שנרשמו עד לשנת 2005 כולל.
המאגר מכיל קרוב למיליון משחקים.
כל דף משחק מפרט תהליך משוב של משתמשים לחסל משחקים גרועים, לעזור לתקן שגיאות ולהסיר כפילויות.
כל משחק ב-Chessgames.com מתארח בדף אינטרנט נפרד כדי לאפשר קישורים פנימיים וחיצוניים למשחק הספציפי הזה.
אף על פי שמאגרי נתונים מקוונים אחרים עשויים להכיל יותר משחקים (שלא בהכרח מסוננים לאיכות), בדרך כלל הם אינם מאפשרים קישורים חיצוניים למשחקים בודדים או מאפשרים קיבוץ על כל משחק.
לפי מנהל האתר, Chessgames שואף למשחקים איכותיים מבלי להשתתף במנטליות מרוץ החימוש שמייצרת מאגרי שחמט המכילים מיליוני משחקים מפוקפקים.
לאתר יש למעלה מ-270,000 חברים רשומים (מתוכם כ-7 אחוזים ביקרו במהלך שלושת החודשים האחרונים), עם 5,000 חברים חדשים בחודש.
בכל זמן נתון, כמה מאות אנשים משתמשים באתר באופן פעיל.
דגימה של דמוגרפיה קבוצתית משאלון מ-2005: 98 אחוז גברים, 50 אחוז מצפון אמריקה, דירוג ממוצע 1600–1800 עם שליש ללא דירוג.
חברים מפרסמים הודעות תחת שם משתמש ספציפי, שיכול להיות זהותם האמיתית או כינוי אנונימי.
גראנדמאסטרים שפרסמו ב-Chessgames.com כוללים את וארוז'ן אקוביאן, רוג'ליו אנטוניו ג'וניור, קית' ארקל, אוליבר ברבוסה, ג'ייסון גונזלס, דני גורמלי, יון לודוויג המר, ארנו ניקל, דייוויד נורווד, ג'יימס פלסקט, אלחנדרו רמירז, יורי שולמן, וסלי סו, מיהאי סובה, גרט יאן טימרמן, טאנסל טורגוט, מיכאיל אומנסקי, סיימון קים ויליאמס ופטריק וולף.
עידן האינטרנט יצר את הפוטנציאל עבור גראנדמאסטר אחד לשחק נגד קבוצה גדולה ("העולם") במשחק התייעצות, החל מאלוף העולם לשעבר אנטולי קרפוב שניצח את העולם ב-1996, ואחריו אלוף העולם גארי קספארוב ניצח את העולם ב-1999. מאז, אוספים אחרים של חובבנים ייצגו את העולם נגד גראנדמאסטר אחד עם דרגות שונות של הצלחה.
Chessgames.com התחיל משחק צוותי כעולם ב-2006 וניצח את מומחה המחשבים הידוע גראנדמאסטר ארנו ניקל.
צוות Chessgames.com ניצח במשחק חוזר כלבן נגד גראנדמאסטר אקוביאן ב-2012, וניצח נגד גראנדמאסטר סיימון קים ויליאמס ב-2013–14. הצוות ניצח במשחק האחרון שלו ב-2014 כלבן נגד גראנדמאסטר ארקדי נאידיץ' מה שנותן לצוות רשומה נוכחית של שישה ניצחונות, ארבע תוצאות תיקו, וללא הפסדים.
המטרה המוצהרת של Chessgames.com לחברים היא "להשתתף וללמוד משחקנים חזקים יותר [מהם], תוך הדרכת אלה שחלשים יותר".
האתר תוכנן להיות "קהילת שחמט עולמית שבה כל אחד מכל מקום יכול לבוא לדון בכל דבר שהוא רוצה על שחמט." פריטים חינוכיים רבים מתעדכנים מדי יום, כולל החידה היומית, משחק היום, שחקן היום, פתיחת היום וציטוט היום.
Chessgames התחיל כאתר ללימוד שחמט וכעת יש לו אזור משחק לשחמט בזמן אמת.
ב-2005, תוכנה משופרת אפשרה לחברים לשלב דיאגרמות שחמט בהודעות שלהם, מה שיכול לסייע משמעותית בדיון על עמדה מסוימת או וריאציה אפשרית.
מאגר הנתונים של Chessgames.com ניתן לחיפוש לפי שחקן, שנה, פתיחה, קוד ECO ותוצאה.
חברים יכולים ליצור אוספי משחקים לאחסון מאות משחקים ממאגר הנתונים לפי כל קטגוריה רצויה, כגון פתיחה, סיומת, טקטיקה, שחקן או טורניר.
הקיבוץ באתר ניתן לחיפוש לפי מילת מפתח עבור כל ההודעות כדי לאתר פוסטים קודמים ולמצוא מידע ספציפי.
ישנם יותר מ-4 מיליון פוסטים.
Chessgames.com יצר מספר כלים חינוכיים הזמינים לחברי פרימיום (בתשלום):
חוקר הפתיחות מסייע בלימוד פתיחות מהלך אחר מהלך, לבחור ולסקור משחקים מפתיחה מסוימת זו, תוך צפייה בשיעור ההצלחה (אחוז הניצחונות של הלבן לעומת תוצאות תיקו לעומת ניצחונות של השחור) ממשחקים במאגר.
חוקר הסיומות מחפש משחקים המכילים תצורות כלים ספציפיות (מלך וחייל, צריח וחייל, מלכה לעומת צריח, וכו') כדי לסקור את כל המשחקים ההיסטוריים שבהם התרחשה סיומת זו.
חוקר ההקרבה מוצא משחקים בהתבסס על חומר שהוקרב (כל כלי, הקרבת חילוף, התקפות על משבצת נתונה, לפי פתיחה, לפי שחקן, וכו') כדי לאתר משחקים מלמדים ודוגמאות לחידות, תוך סיוע בשיפור המיומנות הטקטית.
חוקר הרפרטואר עוקב אחר העדפות הפתיחה של שחקן מסוים כלבן וכשחור, תוך הצגת משחקי המאגר של אותו שחקן ושיעור ההצלחה שלו בו זמנית.
זה מאפשר לחבר שרוצה בכך לעצב את משחק הפתיחה שלו לפי שחקן מפורסם.
נחש את המהלך הוא כלי אימון שחמט שבו חברים משחקים דרך משחק ממאגר הנתונים ומנסים לחזות את המהלך הבא, מקבלים נקודות על בחירת המהלכים שנשחקו בפועל.
משחק השחמטאי הוא סימולציה של הימורים בחינם תוך שימוש בכסף משחק ("שחמט-באקס") כדי לחזות את תוצאות המשחקים בטורנירים גדולים.
לוחות תוצאות בזמן אמת עוקבים אחר החוזים המובילים.
הזוכים מקבלים פרסים שונים, כגון חברויות באתר, שוברי מתנה, ספרי שחמט וציוד.
בית הקפה של הקיבוצרים הוא פורום לכל החברים הרשומים.
ב-2013, פעיל ChessCafe.com וההיסטוריון של השחמט אולימפיו ג.
אורקן פרסם מאמר שבו ביקר את מה שהוא כינה "מלגה מזויפת" וחוסר בסטנדרטים אתיים של Chessgames.com ואתרי שחמט בכלל.
הוא גם ביקר את הקשר ההדוק שלו עם ריימונד קין.
טים הרדינג כתב: "לעולם לא אחלום להשתמש ב-Chessgames.com כמקור לכל סוג של נתונים היסטוריים".
Chessgames.com גם ספג ביקורת על חוסר דיוק, קפדנות ומקורות על ידי אדוארד וינטר.
Chemistry Teacher International הוא כתב עת רבעוני לכימיה, שפיט ובעל גישה פתוחה, המתפרסם על ידי דה גרויטר.
העורך הראשי הוא מוסטפא סוזביליר (אוניברסיטת אטאטורק).
הוא הוקם בשנת 2019 על ידי הוועדה לחינוך כימי של האיגוד הבינלאומי לכימיה טהורה ויישומית, בעקבות מחסור בולט במאמרים שפורסמו על שיטות עבודה מומלצות בחינוך כימי, אותו זיהו מרסי טאונס ואדם קראפט בשנת 2012 וקית' טאבר בשנת 2016. העורך הראשי המייסד היה יאן אפותקר (אוניברסיטת חרונינגן).
כתב העת עוסק בשיטות עבודה מומלצות בחינוך העל-יסודי, במיוחד כאלו שבדרך כלל היו מתפרסמות בכתבי עת ארציים למורים ולא בפרסומים בינלאומיים.
בשנת 2022 דווח שלכתב העת יש אימפקט פקטור של 1.5.
צ'ילדרן אוף בודום הייתה להקת דת' מטאל מלודי פינית שהוקמה בשנות ה-90 של המאה ה-20, אחת הלהקות המובילות בסצנת המטאל הפופולרי באירופה.
קרויה על שמם של שלושה נערים שנרצחו באגם בודום בפינלנד, בפרשת רצח שהסעירה את המדינה.
נושא זה הוא מוטיב מרכזי בשירי הלהקה, אשר מתבטא בשיריה הידועים ביותר: Lake Bodom ("אגם בודום"), Bodom After Midnight ("בודום אחרי חצות") Bodom Beach Terror ("טרור בחוף בודום") ואחרים.
סמל הלהקה הוא מלאך המוות, בעל הברדס המכסה את עיניו והחרמש (Scythe) ביד, החוזר על עצמו על גבי עטיפות כל אלבומי הלהקה, כל פעם צורה אחרת - בדיוק כמו השלד המפלצתי המצויר "אדי" של איירון מיידן.
סגנון מוזיקלי, תוכן לירי והשפעות שונות
המוזיקה של צ'ילדרן אוף בודום מהווה שילוב של דת' מטאל מלודי ופאוור מטאל, כאשר הקלידים הם כלי דומיננטי.
המנגינות הן מתפתחות, חסרות תבנית קבועה, ועל כן בלתי צפויות.
צ'ילדרן אוף בודום היא אחת הלהקות העדינות והמלודיות ביותר בסצנת הדת' מטאל באירופה.
הליריקה של הלהקה עוסקת בנושאים אפלים; לעיתים קרובות במוות, לנטיותיו וצורותיו השונות.
שירים אחרים עוסקים בשנאה, כעס ואנטגוניזם.
נושא מרכזי נוסף במספר שירים של הלהקה הוא הרציחות באגם בודום.
ייתכן שהעיסוק בנושאים אפלים קשור לעובדה שסולן הלהקה, אלכסיי לייהו, כתב את הרוב המוחלט של הליריקה; ידוע שאלכסיי סבל מבעיות של אלכוהוליזם ודיכאון, ואף ניסה להתאבד לאחר שחרור אלבום הבכורה של הלהקה Something Wild.
ב-3 בנובמבר 2011 הופיעה הלהקה במועדון הבארבי שבתל אביב.
Child in Time (ילד בזמן) הוא שיר מאת להקת הרוק הבריטית דיפ פרפל שיצא לאור ביוני 1970 ונכלל באלבום Deep Purple in Rock.
השיר הוא אחד מיצירותיה הנודעות ביותר של הלהקה, ובמשך השנים זכה להערכה רבה בקרב הקהל והמבקרים כאחד, ונחשב לקלסיקת רוק.
Child in Time הוא שיר מחאה אנטי-מלחמתי.
בראיון שהעניק ב-2002 גילה איאן גילן שהשיר מבוסס על הקטע הפסיכדלי "Bombay Calling" של להקת "It's a Beautiful Day": "לשיר יש שני צדדים - הצד המוזיקלי שבו, והצד המילולי שבו.
הצד המוזיקלי שלו מבוסס על השיר "Bombay Calling".
היה זה רענן ומקורי כשג'ון ניגן את השיר על הקלידים, וזה נשמע טוב.
אז אמרנו שנשנה אותו מעט ונכתוב שיר על בסיס ריף הקלידים שלו.
השיר שיקף מאוד את המצב באותה תקופה, על כן הוא נעשה כל כך פופולרי" הצד המילולי שבו מתייחס למלחמת ווייטנאם ולמלחמה הקרה בכלליות.
השיר בבסיסו מורכב מנגינה פשוטה, הכוללת פתיחת סולו עוגב, שלושה אקורדים, ושתי דקות של סולו גיטרה הנבנה לאיטו לקצב מהיר עד לסיומו הפתאומי.
השיר גם ידוע בזכות שירתו של איאן גילן המתחילה בשירה שקטה ההולכת ומתעצמת עד לשיאה בצווחות של גילן כשהוא מנצל את מרב מנעדו הקולי.
על אף שלרוב משתמש בלקמור בגיטרת פנדר סטראטוקסטר, בשיר הוא מנגן ב-Gibson ES-335.
השיר היה פופולרי ביותר בהופעותיה החיות של הלהקה בעיקר בין השנים 1970–1973, ובהופעות האיחוד שלהם באמצע שנות השמונים, אך מאז 1995, השיר חדל מלהיות מבוצע כמעט לחלוטין.
איאן גילן נתן סיבות שונות מדוע הלהקה הפסיקה לבצע את השיר, אך סביר להניח שהסיבה האמיתית היא גילו המתקדם של גילן ומורכבות השיר שהופך אותו לכמעט בלתי אפשרי לביצוע.
בפעם האחרונה שביצעה הלהקה את השיר בחרקוב, הוגברה נגינת הגיטרה על מנת לחפות על מגבלותיו של גילן בחלק שבו הוא צועק.
טכניקה דומה נעשית בהופעות כיום בעת ביצוע השיר Space Truckin'.
הביצוע החי הידוע ביותר של השיר הוא באלבום ההופעה המפורסם Made in Japan מ-1972.
ב-1989 דורג השיר במקום הראשון ברשימת "השירים הגדולים של הזמנים" של "Radio Veronica".
ב-1998 דירגו קוראי מגזין "Guitarist" את סולו הגיטרה של השיר במקום ה-16 ברשימת "100 הסולואים הטובים בכל הזמנים".
שדרן הרדיו הבריטי ג'ון פיל דירג את השיר ברשימתו המפורסמת "Festive Fifty" במקום ה-25.
Chirp, או "ציוץ" בעברית, הוא אות שבו התדירות משתנה בזמן.
התדירות יכולה לעלות ('up-chirp') או לרדת ('down-chirp') בזמן.
הוא לעיתים נקרא גם אות פאזה ריבועית (במקרה של LFM - Linear Frequency Modulation).
השם ציוץ הוא באנלוגיה לקול שמשמיעות מספר ציפורים.
במקרה של chirp ליניארי, התדירות הרגעית משתנה ליניארית בזמן:
כאשר היא תדירות ההתחלה ו- הוא קצב גידול התדירות או ה-chirp rate.
כאשר היא התדירות הסופית ו- היא תדירות ההתחלה.
פונקציית הזמן המתאימה לפאזה של כל אות מתנודד היא האינטגרל של פונקציית התדירות, שכן ניתן לצפות מהפאזה לגדול כמו , כלומר הנגזרת של הפאזה היא התדירות הזוויתית .
עבור chirp ליניארי, זה אומר ש־
כאשר היא הפאזה ההתחלתית (בזמן ).
פונקציית הזמן המתאימה ל-chirp ליניארי סינוסאידלי היא הסינוס של הפאזה ברדיאנים:
במקרה של chirp מעריכי, התדירות של האות משתנה מעריכית כפונקציה של הזמן:
כאשר היא תדירות ההתחלה (ב-), ו- הוא קצב הגדילה המעריכית בתדירות.
שלא כמו ה-chirp ה-ליניארי, שיש לו קצב chirp קבוע, ל-chirp מעריכי יש קצב chirp שגובר באופן מעריכי.
פונקציית הזמן המתאימה ל-פאזה של chirp מעריכי היא האינטגרל של התדירות:
כאשר היא הפאזה התחלתית (ב-).
פונקציית הזמן המתאימה בעבור chirp מעריכי סינוסואידי היא הסינוס של הפאזה ברדיאנים:
China הוא אלבום מוזיקה אלקטרונית יוונית מאת המוזיקאי היווני ואנגליס.